Sayyida Suhaila tayi magana ta wayar tarho game da mahaifin ta a Geneva | Harkar Musulunci
Gida Bidiyo Sayyida Suhaila tayi magana ta wayar tarho game da mahaifin ta a...
Sayyida Suhaila Ibrahim Zakzaky daya daga cikin ‘ya’yan Malam dake raye ta bayyana cewa har yanzun mahaifin ta yana cikin halin rashin lafiya, kuma tun daga farkon wannan shekarar gwamnati ke ci gaba da aiwatar da matakan data shirya ba tare da kakkautawa ba, akan mahaifin nata.
Sayyida Suhaila ta gabatar da wannan jawabin ne a ranar Talatan nan data gabata a wani taron karawa juna sani da aka gabatar a Geneva mai taken “Human Rights in Nigeria: The Case of Sheikh Zakzaky” watau ” ‘Yancin dan adam a Nigeria: Nazari game da lamarin Sheikh Zakzaky” .
Ta kara da cewa, an yanke sadarwa (communication) tsakanin ta da mahaifan ta domin hana ta sanin halin da su ke ciki. Ta kuma bayyana cewa, mahaifiyar ta wacce aka kama tare da mahaifinta kuma su ke tsare tare, yanzu babu sadarwa tsakanin su (da mahaifi na).
Dangane da halin rashin lafiyar mahaifan ta, ta bayyana cewa likitoci sun tabbatar mata mahaifin nata na iya kasancewa a cikin yanayin ‘coma’ (Dogon suma). Mahaifiyar ta kuwa, ta bayyana ci gaba da tabarbarewar lafiyar ta, ta kara da cewa mahaifiyar tata na tsananin bukatar kulawar likitoci.
A cikin jawabinta, ta kawo hukuncin wata babbar Kotu a Abuja a kan tsare Sheikh Zakzaky din, in da kotun ta yanke hukuncin cewa: “Haramtacciyar tsarewa ce, kuma a sake su”, amma gwamnatin ta ki ta bi umurnin.
Ga wani bangare na Bidiyon yadda aka yi wannan zaman:
https://www.u-news.net/attachment/9627/9627.mp4
Baya labarinYadda aka yi juyayin Ashura a kasashen Afrika – Na kasar Ghana
Gaba labarinAna yin jana’izar wadanda suka yi shahada a harin garin Ahwaz na Iran…..